ജാനറ്റ് ഗയ്നെർ

ഒരു അമേരിക്കൻ ചലച്ചിത്രനടിയും, നാടക നടിയും ടെലിവിഷൻ നടിയും ചിത്രകാരിയുമായിരുന്നു **ജാനറ്റ് ഗയ്നെർ (Janet Gaynor)** (6 ഒക്ടോബർ 1906 – 14 സെപ്റ്റമ്പർ 1984).

നിശ്ശബ്ദ ചിത്രങ്ങളിൽ അഭിനയിച്ചാണ് ജാനറ്റ് അവളുടെ അഭിനയ ജീവിതം ആരംഭിച്ചത്. 1926 ൽ അമേരിക്കൻ ചലചിത്ര കമ്പനിയായ ഫോക്സ് ഫിലിം കോർപ്പറേഷനുമായി ഒപ്പിട്ടശേഷം അവൾ പ്രശസ്തിയിലേക്ക് ഉയരുകയും ആ കാലഘട്ടത്തിലെ ബോക്സ് ഓഫീസിൽ വലിയ സാമ്പത്തികവിജയം നേടിയ ആളായി ജാനറ്റ് ഗയ്നെർ മാറുകയായിരുന്നു.  

1929 ൽ മികച്ച നടിക്കുള്ള അക്കാദമി അവാർഡ് ലഭിച്ച ആദ്യ വ്യക്തിയാണ് ജാനറ്റ് ഗയ്നെർ. സെവൻത് ഹെവൻ (1927), സൺറൈസ്: എ സോങ് ഓഫ് ടു ഹുമൺസ് (1927), സ്ട്രീറ്റ് ഏൻജൽസ് (1928) എന്നീ സിനിമകളിലെ മികച്ചപ്രകടനത്തിനായിരുന്നു മികച്ച നടിക്കുള്ള അക്കാദമി അവാർഡ് ലഭിച്ചത്. ജാനറ്റ് ഗയ്നറിന്റെ വിജയകരമായ അഭിനയ ജീവിതം ശബ്ദ ചിത്രങ്ങളുടെ കാലഘട്ടത്തിലേക്കും തുടർന്നു.

വടക്കു പടി‍ഞ്ഞാറെ ഫിലഡെൽഫിയയിലെ പ്രദേശമായ ജെർമൻടൗൺ എന്ന സ്ഥലത്താണ് ലോറ ആഗസ്റ്റ ഗയ്നെർ ജനിച്ചത്. 'ലോലി' എന്ന ചെല്ലപ്പേരോടു കൂടിയ ജാനറ്റ് ഗയ്നെർ ലോറ-ഫ്രങ്ക് ഡി വിറ്റ് ഗയ്നെർ ദമ്പദിമാരുടെ രണ്ടു മക്കളിൽ ഇളയവളായിരുന്നു.

## ആദ്യകാലം
ഫിലാഡൽഫിയയിലെ ജർമ്മൻ‌ടൗണിൽ ഗെയ്‌നർ ലോറ അഗസ്റ്റ ഗെയ്‌നർ (ചില സ്രോതസ്സുകൾ പ്രകാരം ഗെയ്‌നർ) എന്ന പേരിൽ ജനിച്ചു. കുട്ടിക്കാലത്ത് "ലോലി" എന്ന് വിളിപ്പേരുള്ള അവർ ലോറ (ബുൾ), ഫ്രാങ്ക് ഡി വിറ്റ് ഗെയ്‌നർ എന്നിവരുടെ രണ്ട് പെൺമക്കളിൽ ഇളയവളായിരുന്നു. പിതാവ് ഫ്രാങ്ക് ഗെയ്‌നർ ഒരു നാടക ചിത്രകാരനായും പേപ്പർഹാംഗറായും ജോലി ചെയ്തു. ഗെയ്‌നർ ഒരു കൊച്ചുകുട്ടിയായിരുന്നപ്പോൾ, പിതാവ് അവളെ പാടാനും നൃത്തം ചെയ്യാനും അക്രോബാറ്റിക്സ് അവതരിപ്പിക്കാനും പഠിപ്പിക്കാൻ തുടങ്ങി. ഫിലാഡൽഫിയയിൽ ഒരു ബാലികയായിരിക്കെ അവൾ സ്കൂൾ നാടകങ്ങളിൽ അഭിനയിക്കാൻ തുടങ്ങി. 1914-ൽ അവളുടെ മാതാപിതാക്കൾ വിവാഹമോചനം നേടിയ ശേഷം, ഗെയ്‌നറും സഹോദരിയും അമ്മയും ഷിക്കാഗോയിലേക്ക് താമസം മാറി. താമസിയാതെ, അവളുടെ മാതാവ് ഒരു ഇലക്ട്രീഷ്യനായിരുന്ന ഹാരി സി. ജോൺസിനെ വിവാഹം കഴിച്ചു. കുടുംബം പിന്നീട് സാൻ ഫ്രാൻസിസ്കോയിലേക്ക് താമസം മാറി.

1923-ൽ സാൻ ഫ്രാൻസിസ്കോ പോളിടെക്നിക് ഹൈസ്കൂളിൽ നിന്ന് ബിരുദം നേടിയ ശേഷം, ഗെയ്‌നർ ശൈത്യകാലം ഫ്ലോറിഡയിലെ മെൽബണിൽ ചെലവഴിച്ചുകൊണ്ട് അവിടെ നാടകങ്ങളിൽ അഭിനയിച്ചു. സാൻ ഫ്രാൻസിസ്കോയിലേക്ക് മടങ്ങിയെത്തിയ ഗെയ്‌നറും അമ്മയും രണ്ടാനച്ഛനും ലോസ് ഏഞ്ചൽസിലേക്ക് താമസം മാറിയതോടെ, അവിടെ അവർക്ക് അഭിനയ ജീവിതം തുടരാൻ കഴിഞ്ഞു. തുടക്കത്തിൽ ഈ രംഗത്ത് താത്പര്യമില്ലാതിരുന്ന അവർ, ഹോളിവുഡ് സെക്രട്ടേറിയൽ സ്കൂളിൽ പഠനത്തിന് ചേർന്നു. ഒരു ഷൂ സ്റ്റോറിലും പിന്നീട് ഒരു തിയേറ്റർ ദ്വാരപാലകയായും ജോലി ചെയ്തുകൊണ്ട് അവർ കുടുംബത്തിന് സാമ്പത്തിക സഹായം ചെയ്തു. ഒരു നടിയാകാൻ അമ്മയും രണ്ടാനച്ഛനും പ്രോത്സാഹിപ്പിച്ചുകൊണ്ടിരുന്ന അവർ സിനിമയിൽ ജോലി കണ്ടെത്താൻ സ്റ്റുഡിയോകളിൽ (രണ്ടാനച്ഛനോടൊപ്പം) ചുറ്റിക്കറങ്ങാൻ തുടങ്ങി.

1924 ഡിസംബർ 26 ന് ഹാൽ റോച്ചിന്റെ ഒരു കോമഡി ഷോർട്ട് ഫിലിമിലെ അതിഥി വേഷത്തിൽ അഭിനയിച്ചുകൊണ്ട് ഗെയ്‌നർ തന്റെ ആദ്യത്തെ പ്രൊഫഷണൽ അഭിനയ ജോലി നേടി. ഇത് ഫിലിം ബുക്കിംഗ് ഓഫീസസ് ഓഫ് അമേരിക്കയ്ക്കും യൂണിവേഴ്‌സലിനും വേണ്ടി ഫീച്ചർ ഫിലിമുകളിലും ഹ്വസ്വ ചിത്രങ്ങളിലും കൂടുതൽ അധിക ജോലി നേടാൻ കാരണമായി. ഒടുവിൽ യൂണിവേഴ്സൽ അവളെ ആഴ്ചയിൽ 50 ഡോളറിന് ഒരു സ്റ്റോക്ക് അഭിനേതാവായി നിയമിച്ചു. യൂണിവേഴ്സൽ പിക്ചേർസിൽ നിയമനം ലഭിച്ചത്തിന് ആറ് ആഴ്ചകൾക്ക് ശേഷം, ഫോക്സ് ഫിലിം കോർപ്പറേഷനിലെ ഒരു എക്സിക്യൂട്ടീവ് അവർക്ക് *ദി ജോൺസ്‌ടൗൺ ഫ്ലഡ്* (1926) എന്ന സിനിമയിലെ ഒരു സഹവേഷത്തിനുള്ള സ്‌ക്രീൻ ടെസ്റ്റ് വാഗ്ദാനം ചെയ്തു. ആ ചിത്രത്തിലെ പ്രകടനം ഫോക്സ് എക്സിക്യൂട്ടീവുകളുടെ ശ്രദ്ധ പിടിച്ചുപറ്റിയതോടെ അവർ അവരുമായി അഞ്ച് വർഷത്തെ കരാറിൽ ഒപ്പുവെക്കുകയും തുടർന്ന് പ്രധാന വേഷങ്ങളിൽ അഭിനയിക്കാൻ അവസരം കൊടുക്കുകയും ചെയ്തു.. ആ വർഷം തന്നെ  ജോൺ ക്രോഫോർഡ്, ഡോളോറസ് ഡെൽ റിയോ, മേരി ആസ്റ്റർ, എന്നിവരോടൊപ്പം ഗയ്‌നർ WAMPAS ബേബി സ്റ്റാർസിൽ ഒരാളായി തിരഞ്ഞെടുക്കപ്പെട്ടു.

## ചലച്ചിത്രങ്ങൾ

## References

## കൂടുതൽ വായനയ്ക്ക്
* 

## പുറത്തേക്കുള്ള കണ്ണികൾ
* 
* Internet Broadway Database
വർഗ്ഗം:1906-ൽ ജനിച്ചവർ
വർഗ്ഗം:ഒക്ടോബർ 6-ന് ജനിച്ചവർ
വർഗ്ഗം:1984-ൽ മരിച്ചവർ
വർഗ്ഗം:സെപ്റ്റംബർ 14-ന് മരിച്ചവർ
വർഗ്ഗം:അമേരിക്കൻ ചലച്ചിത്ര നടിമാർ